PATVIRTINTA

 Elektrėnų savivaldybės

 administracijos direktoriaus

 2025- - įsakymu Nr. 03V-

**PLANAVIMO DARBŲ PROGRAMA**

**DETALIOJO PLANAVIMO DOKUMENTUI RENGTI**

1. **Planavimo dokumento pavadinimas:** Žemės sklypo (kad. Nr. 7930/0002:228) Elektrėnų mieste detaliojo plano koregavimas žemės sklypo, kurio kadastro Nr. 7930/0002:366 ribose (toliau – Detalusis planas);
2. **Planuojama teritorija (plotas, adresas):** 0,1836 hažemės **s**klypas (kad. Nr. 7930/0002:366), esantis adresu: Alinkos g. 5, Elektrėnai, Elektrėnų sav.;
3. **Nagrinėjama (numatomų sprendinių įtaką patirianti)** **teritorija**: apie 1,5 ha detaliuoju planu suplanuotas kvartalas ribojamas Sabališkių ir Alinkos gatvių, inžinerinių tinkų koridorių, želdinių bei miško plotų. Kvartalo teritorija patenka į galiojančio detaliojo plano (TPD registro Nr. T00095926) ribas.
4. **Planavimo organizatorius:** Elektrėnų savivaldybės administracijos direktorius, Rungos g. 5, LT-26110 Elektrėnai, tel. (8 528) 58 000, el. p. administracija@elektrenai.lt
5. **Planavimo iniciatorius**: UAB „Linstata“;
6. **Detaliojo plano rengėjas:** pasirenka planavimo iniciatorius.
7. **Planavimo pagrindas:** iniciatoriaus 2025-07-18 prašymas reg. Nr. 03.1-1895;
8. **Konkretūs Detaliojo plano uždaviniai:**  pakeisti detaliojo plano (TPD registro Nr. T00095926) sprendinius žemės sklypo (kad. Nr. 7930/0002:366), ribose. Planuojama padalyti žemės sklypą, suformuojant atskirus žemės sklypus, kuriems nustatomas teritorijos naudojimo reglamentas, vadovaujantis Elektrėnų savivaldybės teritorijos bendrojo plano (TPD registro Nr. T00078590) sprendiniais. Detaliojo plano sprendiniai rengiami įvertinant ir TPDRIS informacinėje sistemoje ([www.planuojustatau.lt](http://www.planuojustatau.lt) ) rengiamą Elektrėnų savivaldybės teritorijos bendrojo plano keitimą (rengiamo TPD Nr. K-RJ-42-20-416). Detaliajame plane sprendžiami ir inžinerinių tinklų bei susisiekimo komunikacijų (skirtų privažiuoti prie formuojamų sklypų) klausimai. Esant poreikiui numatomas miškų plotų, patenkančius į planuojamą teritoriją, tikslinimas.
9. **Papildomi Detaliojo plano uždaviniai:** numatyti funkcinius bei kompozicinius ryšius su gretimomis teritorijomis, suplanuoti optimalų inžinerinių tinklų bei susisiekimo komunikacijų tinklą, suformuoti optimalią urbanistinę struktūrą.
10. **Sprendinių strateginis pasekmių aplinkai vertinimo reikalingumas:** nereikalingas.
11. **Detaliojo plano koncepcija:** nerengiama.
12. **Tyrimai ir galimybių studijos:** pagal poreikį.
13. **Atviras konkursas geriausiai urbanistinei idėjai atrinkti:** nereikalingas.
14. **Sprendinių nepriklausomas ekspertinis vertinimas**: nereikalingas.
15. **Detaliojo planavimo etapai:** parengiamasis, rengimo ir baigiamasis etapai.
16. **Viešumo užtikrinimas**: Detaliojo plano viešumo procedūras užtikrina planavimo organizatorius ir jo įgaliotas asmuo. Planavimo iniciatorius atsakingas už informacinio stendo įrengimą, priežiūrą. Rekomenduojama pastatomo informacinio stendo vieta nurodyta priede (17 punktas). Stendas statomas gerai matomoje vietoje besiribojančių miesto gatvių atžvilgiu bei turi būti tokio dydžio (rekomenduojamas plotas iki 1 kv. m), kad tilptų visa privaloma skelbti informacija. Keičiant stendo pastatymo vietą, turi būti gautas Savivaldybės vyriausiojo architekto suderinimas.
17. **Priedas.** Informacija apie planuojamą teritoriją, 1 lapas.